CELEX: 62012CN0423
Language: sk
Date: 2012-09-17 00:00:00
Title: Vec C-423/12: Návrh na začatie prejudiciálneho konania, ktorý podal Kammarrätten i Stockholm, Migrationsöverdomstolen (Švédsko) 17. septembra 2012 — Flora May Reyes/Migrationsverket

17.11.2012   
            
            
               SK
            
            
               Úradný vestník Európskej únie
            
            
               C 355/11
            
         Návrh na začatie prejudiciálneho konania, ktorý podal Kammarrätten i Stockholm, Migrationsöverdomstolen (Švédsko) 17. septembra 2012 — Flora May Reyes/Migrationsverket
   (Vec C-423/12)
   2012/C 355/19
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Kammarrätten i Stockholm, Migrationsöverdomstolen
   
      Účastníci konania pred vnútroštátnym súdom
   
   
      Dovolateľka: Flora May Reyes
   
      Odporca: Migrationsverket
   
      Prejudiciálne otázky
   
   
               1.
            
            
               Má sa článok 2 ods. 2 písm. c) smernice 2004/38 (1) vykladať v tom zmysle, že členský štát môže za určitých podmienok požadovať, aby priamy príbuzný vo veku 21 rokov a viac musel na to, aby sa mohol považovať za závislého, čiže aby sa na neho vzťahovala definícia rodinného príslušníka podľa článku 2 ods. 2 písm. c) smernice 2004/38, preukázať, že sa snažil nájsť si zamestnanie, získať podporu na uspokojenie svojich potrieb od orgánov svojho domovského štátu a/alebo inak uspokojiť svoje potreby, ale že to nebolo možné?
            
         
               2.
            
            
               Má pri výklade pojmu „nezaopatrený [závislý — neoficiálny preklad]“ stanoveného v článku 2 ods. 2 písm. c) smernice 2004/38 nejaký význam skutočnosť, že príbuzný sa vzhľadom na osobné okolnosti, akými sú vek, vzdelanie a zdravotný stav, považuje za osobu, ktorá má dobré vyhliadky nájsť si zamestnanie a okrem toho má v úmysle začať pracovať v členskom štáte, čo by znamenalo, že podmienky na to, aby sa považoval za príbuzného, ktorý je závislý podľa uvedeného ustanovenia, už nie sú splnené?
            
         
      (1)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Text s významom pre EHP) (Ú. v. EÚ L 158, s. 77).